
2 VESTITORUL CREŞTIN 


UN REGE VECINIC IȘI CAUTĂ FII 


Cartea cea mai veche, cartea cea 
mai perfectă, Biblia, cuprinde _is- 
toria Universului şi tuturor locui- 
Zorilor lui din vecinicie în vecinicie, 
ea descrie lucruri minunate, veci- 
nice și desăvârșite, în folosul pe 
care omul îl poate avea din ele. 

Frumosul în paginile ei alinge 
culmea  desăvârșirei. 

Adevărul constituie temelia ei de 
aur. RE 
Vecinicia învăfăturilor ei consli- 
fuie principiul concepției despre 
ștarea lucrurilor cari ne înconjoară. 

Ca un scump adevăr, ea ne o- 
glindeşte în evanghelia după Matei 
chipul unui împărat vecini ca şi 
împărăția Sa. Ne descrie sârguin- 
cioasa Lui căutare, plină de o di- 
vină dragoste, și o jertfă pildui- 
foare, a fiilor împărăției. 

Fii erau înstrăinați de Dumnezeu 
regele vecinic, de mult lepădară ei 
domnia Lui peste ei, căzură în grele 
păcate şi nespuse abateri, se vân- 
duseră vrajei celor deşerte și tre- 


"2. „„oătoare ale veacului în care trăim, 


erau împovărati, trudiți, fără o- 
dihnă. < Ă 
Dar minune — El, Regele Regi- 
lor venise să-i caute, (/oan, I. I- 
14), să-i adune, să-i vindece, pentru 
că erau ai Săi, făptura mâinelor 
Sale şi Duh din Duhul Său. (Rom. 
8. 15). 

Erau fii Săi. 

Găsilu-ia El oare? 

Lăsatu-sau ei sfătuiți de EL spre 
pocăință? (Marcu 1. 14-15). 

Intorsu-sau ei dela jărădelegile 
lor spre Dumnezeu? (Fapt. 3. 19). 


Crezut-au ei vestirea Lui? (loan 
8. 47). 


descons:d' 


Şi Domnul va impărăli în veac şi 
în veci «e veci, | 
II. Moise 15,18 


Născuţi-au fost ei oare din nou 
prin puterea Duhului sfânt? (Ioan 
3. 3). 

Botezatu-sau. oare în împlinirea 
tuturor celor cerute de Dumnezeu? 
(Matei 3. 13. 1). 

Neprihănirea atins-au ei oare 
ca să fie Mântuiţi? (Matei 5. 20), 

Despre cei din vechime este scris: 
La ai Săi a venit, dar qi Săi nu 
I-au primit. 

Despre cei de azi, despre tine ci- 
titorule, oare ce se va scrie în căr- 
țile veciniciei? (Maleachi 3. 16). 

Recomand cititorilor acestor rân- 
duri Să citească evanghelia după 
Matei, începutul Noului Testament, 
apoi să citească întreaga Biblie car- 
lea cea mai înseninată de pe globul 
pământesc. Să o citească în clipe 
liniștite din viaţa D-lor când pot 
cugeta asupra adevărurilor vecinicte 
descrise ?n ea. 


Vor citi cât l'a costat pe regele 
vecinic, căutarea: Jiilor Săi. 

Câtă suferință, prigoniri, dispret 
și necuviință a avul El de suportat 
de la acei cari ar [i trebuit să fie 
printre primii regăsiți ai Săi. 

Dar câtă bucurie în împărăția Sa 


“ pentru un Singur păcătos care s'a 


Pocăit şi s'a lăsat găsit de EL. 
(Luca 15. 10). 

In evanghelia după Luca 15 gă-. 
sim pilda neîntrecută în frumusețea 
ei, a fiului risipitor, a fost pierdut, 
dar găsit a fost, vinovat, dar a 
primit iertare, mori a fost, dar în- 
viat pentru tatăl său iubitor. 

Regele și-a regăsit unii din fii 
Printre fruntașii poporului, printre 
demnitarii oastei, printre „vameşii. 

Pt dual 

printre femeile ușoare de atunci, 
printre orbi, şchiopi,  demonizaţi, 
leproș:, păcătoşi, suferinzi, zdrobiții 
în Duh, printre cei cu inima Jrântă, 
şi desnădăjiuiți şi tuturor acestora 
în s2mn de înfiere le dăduse Duhul 
stânt (Rom. 8. 14), le înoise viaţa. 








În căutarea fiilor regelui vechnicii- 
lor s'au scris și aceste câteva rân- . 
duri. (loan 1. 12). 

Cititorule cugetă. 

Un rege vecnic îşi căuta fii. (Luca 
]5. 1-7). i d 

„VICTOR 





ISUS TĂCEA 


Preoţ:i cei mai de seamă și întreg 
soborul căulau vre-o mărturie îm- 
potriva Domnului pe baza căruia 
(rebuia să-L judece, dar nu găseau 
nici una. Aşa ne istorisește Evan- 
ghelistul Marcu, cap. 14, 55. Totuși 
—  înşelătorul acela — așa îl nu- 
meau ei — trebuia omorât cu orice 
chip căci prea multi crezuseră în 
El din pricina samnelor şi minuni- 
lor ce le făcea. 

Prin aceasta preoţii, fariseii şi 
cărturarii îşi vadeau situaiia lor pe- 
riclitată, aşa că se impunea de sine- 
dru să i se găsească o vină. Legea 
spun2 că atunci când cineva păcă- 
tueşte, pe baza a doi martori să fie 
judecat, apoi tot poporul să-l ucidă 
cu pietre. De Isus nu putea fi nici 
vorbă de aşa ceva, nu putea spune 
nimeni că a păcătuit vre-o dată. 
Doar El a fost Mielul fără cusur. 
„Care dintre voi mă poate dovedi 
că am păcat” a spus El odată fari- 
seilor. Totuşi martori mincinoşi plă- 
tiţi învăţaţi ce să vorbească, au fost 
şi atunci destui ca şi în zilele noas- 
tre. Lucru ciudat insă se vede că 
n'au ştiut să-i inveţe mai bine cum 
să mintă căci mărturiile lor nu se 
potriveau deloc. In cele din urmă 
S'au sculat unii şi au făcut altă 
mărturie mincinoasă susținând că 
Isus a zis: că voiu strica templul 
acesta — era vorba de templul: lui 


Marcu 14,61 


Solomon — şi că în trei zile îl va 
reclădi. Dar nici în privinţa aceasta 
nu se potrivesc mărturiile lor. Era 
doar la mintea oricui, cine s'ar în- 
cumeta să strice o clădire ca acest 
măreț templu ca apoi să-l reclă- 
dească în trei zile. Şi câte alte pâri 
mincinoase auadus oamenii aceştia 
de nimic în faţa şin auzul Mântui- 
torului, cuvinte nedrepte cari tur- 
bură şi indignează pe orice om fi- 
resc. Cu toate acestea Isus tăcea. 
„Adesea şi tăcerea este un răs- 
puns''. Tăcarea aceasta a Domnului 
pare-se că l-a tulburat şi apăsat 
pe marele preot. Nu răspunzi nimic 
cu privire la mărturisirea acestor 
oameni împotriva Ta? a fost între- 
barea lui. 

Şi văzând că Isus totuşi tăcea a 
luat din nou cuvântul şi a zis: Te 
jur pe Dumnezeul cel viu să ne 
spui dacă eşti Christosul, fiul lui 
Dumnezeu; Mat. 26, 62. Ca răspuns 
la aceste cuvinte Domnul vorbeşte 
cum vedem în versetele de mai jos 
din Marcu cap. 14. Apoi marele 
preot şi-a rupt haina ca semn de 
groaznică indignare și a exclamat: 
Mai avem nevoe de martori? A 
hulit!... şi toţi au strigat şșă fie pe- 
depsit cu moartea. 

Citind aceste cuvinte din Cuvân- 
tul lui Dumnezeu și gândindu-ne 
mai adânc ne punem intrebarea: 


1 VESTITORUL. CREŞTIN 


Dece tacea Isus? doar atâtea vorbe 
neadevărate auzise la adresa Sa. 
1. Oare nu ştia El să se apere? De 
atâtea ori luase apărarea ucenicilor 
Săi când erau invinuiţi de farisei că 
mănâncă cu mâinile nespălate, că 
smulg spice în ziua sabatului, că 
nu postesc etc... 

II. Nu ştia să vorbaască? 

E drept că sunt persoane cari 
atunci când sunt în faţa mai multor 
oameni — de pildă la vre-o jude- 
cată —- nu ştiu să vorbească, se 
intimidează, se bâlbâe şi ceeace ar 
trebui să spună nu spun. 

Cu Domnul Isus în această im- 
prejurare nu este cazul. De-atâtea 
ori fariseii şi cărturarii căutau să-L 
prindă cu vorba, dar Mântuitorul cu 
două-trei cuvinte le astupa gura în 
aşa fel incât ei nu mai indrăzneau 
să-l pună întrebări. Cineva a spus: 
aşa cum a vorbit Omul acesta încă 
na vorbit nimeni pe pământ. Deci 
nu putea să fie nici acest motiv. 
Să fi tăcut Isus poate că-i dispre- 
țţuia pe acei ce-L judeca într'un mod 
atât de laș. Da, ei ar fi meritat 
disprețul Lui dar nici acesta na 
fost motivul tăcerii Sale. El na 
disprețuit pe nimeni. A stat de 
vorbă cu Samariteanca care a avut 
cinci bărbaţi clandestini, i-a arătat 
apa cea vie şi femeea şi-a găsit 
mântuirea. N'a disprețuit nici pe 
Maria Magdalena din care a scos 
şapte duhuri necurate. N'a dispte- 
țuit nici chiar pe acei cari L-a răs- 
tignit, ba din potrivă s'a rugat pen- 
tru ei ca Dumnezeu să nu le ţină 
in seamă acest mare păcat că ei 
nu ştiu ce fac. Atunci dece tăcea 
Isus? O!... pentrucă în felul acesta 
trebuia adus la indeplinire planul 
lui Dumnezeu care a fost anunţat 
prin proorocul Său Isaia înainte cu 
câteva sute de ani. | 

Când a fost chinuit şi asuprit 
ma deschis gura Lui deloc, ca un 


miel pe care-l duci la mâcelărie şi 
ca o ode mută înaintea celor ce o 
tund wa: deschis gura. Isaia 53, 7. 

Deci aturici trebuia să tacă. /sus 
(âicea când trebuia să lac și vorbea 
când trebuia sii vorbeascii. Ce mi- 
nunat model este El pentru toţi ur- 
maşii Lui!... De multe ori, noi — 
frații mei — uităm să ne însuşiin 
calităţile Sale inalte şi divine. Sunt 
unii credincioşi că atunci când ar 
trebui să tacă nu tac şi când ar 
trebui să vorbească nu vorbesc. Se 
văd adesea credincioşi — şi cu re- 
gret trebue să constatăm — cari 
simpatizează un partid sau altul şi 
apoi incepe a lăuda calităţile lui 
politice. Mai sunt şi credincioase 
cari se angajează la vorbă cu dite- 
rite femei din mahala ba câteodată 
la o ceaşcă de cafea lângă gard cu 
câte o vecină sau mai multe luând 
parte la toate flecăriile lor. Am 
văzut o credincioasă care se pretin- 
dea ca atare cum sa certat cu ve- 
cinul ei numai pentrucă găinile lui 
au intrat în curtea ei. Fiind din în- 
tâmplare de faţă am rugat-o stărui- 
tor să renunţe la acest schimb de 
cuvinte, ea n'a renunțat şi acel ve- 
cin a început să injure numele 
Domnului. Ea trebuia să tacă atunci 
şi n'a tăcut. Când suntem nedreptă- 
ţiţi, când ni se spun cuvinte grele 
şi neadevărate firea veche se re- 
voltă şi e gata să se răzbune, totuşi 
Domnul Isus ne invaţă să tăcem 
şi numai dacă-L ascultăm şi facem 
voia Sa suntem ucenicii Săi. Dar am 
văzut persoane cari atunci când tre- 
buiau să vorbească n'au vorbit. A- 
desea ei tac pentrucă n'au îndrăz- 
neala să mărturisească despre dra- 
gostea lui Dumnezeu. La unii le e 
frică că işi pierd demnitatea, pres- 
tigiul, la alţii situația, unora le e 
ruşine şi deci atunci când li se cere 
să vorbească ei tac. Cunosc o cre- 
dincioasă tânără care pe când era 


în liceu avea o colegă, prietenă in- 
timă, petreceau mult timp amân- 
două, erau  nedespărţite, legate 
strâns într'o dragoste de prieten. 
In tot timpul na impărtăşit cre- 
dinţa şi dragostea ei față de Dom- 
nul, prietenei sale şi într'o zi când 
nici nu s'a aşteptat prietena sa nu 
mai vine la şcoală. Care să fie 
cauza? A aflat mai pe urmă că 
Domnul o chemase în veşnicie. Câtă 
mâhnire sufletească nu i-a produs 
faptul că niciodată nu-i vorbise des- 
pre planul de mântuire al lui Dum- 
nezeu. Surpriza a fost insă mai 
mare la înmormântare când a bă- 
gat de seamă că şi prietena ei fă- 
cuse parte dintr'o adunare creştină. 
O! dacă ar fi vorbit când era in 
viață prietenei sale legăturile lor 
erau şi mai strânse şi bucuria le-ar 
fi fost şi mai mare. A tăcut când ar 
fi trebuit să vorbească. Cunosc și 
un alt caz tot cam in felul acesta. 
Un credincios era prieten cu un om 
de o vastă cultură şi după cum 
spunea el, era un suflet bun. L-am 
sfătuit pe acel credincios să-i facă 
cunoscut despre dragostea şi mân- 
tuirea Domnului Isus. El mi-a răs- 

puns că acuma:are interesul să nu-i 
mărturisească dar totuşi mai târziu 
îi va spune. Era om tânăr acel băr- 
bat de o vastă cultură şi cu suflet 
bun, deabea împlinise 30 de ani şi 
nimeni nu se aştepta, dar printr'o 
împrejurare nenorocită a trecut în 
veşnicie fără ca să mai aibă timpul 
necesar să-i spună cineva despre 
mântuire. Câtă părere de rău şi 
mâhnire este acum în inima acelui 
credincios pentrucă a tăcut când 
ar fi trebuit să vorbească. 

Şi acum la sfârşit mă adresez ţie 
cititor mântuit, te rog cercetează-te 
puţin şi vezi nu s'a întâmplat nici- 
odată să vorbeşti când trebuia să 
taci şi să taci când trebuia să vor- 
beşti. Dacă eşti sincer vei răspunde: 
Da. Căci nu este om pe pământ să 
nu fi greşit prin cuvânt. Atunci este 
un mijloc de corectare şi de a ne 
corecta cu toţii. 

Fiecare să privim la EI, la Mân- 
tuitorul şi în toate împrejurările 
să-L luăm ca model şi apoi vom şti 
să tăcem când trebue să tăcem şi 
să vorbim când trebue să vorbim 


şi ce anume să vorbim. . 
IOAN ȚOPA 





BABEL SAU BETEL 


In sfânta scriptură întâlnim a- 
ceste două denumiri, fiecare având 
o insemnătate deosebită, atât în 
viaţa credincioşilor laolaltă cât şi 
in viaţa particulară. 


Noi ne vom ocupa insă numai în 


legătură cu viaţa familiară. 

Babel, înseamnă încurcătură. H- 
colo Dumnezeu a incurcat limba oa- 
menilor, încât nu s'au mai înţeles 
intre ei şi s'au imprăştiat pe toată 
fața pământului. Locuitorii Babilo- 


nului nu cunoşteau pe Dumnezeu, 
fiind închinători la idoli. 

Babilonul a pierit. In locul unde 
altă dată se înălţau ziduri falnice 
ce arătau grandoarea cetăţii, azi se 
adăpostesc fiarele pustiei şi păsările - 
întunericului. Totuşi influenţa sa 'se 
întâlneşte şi azi, în cele mai multe 
familii, atât în viaţa conjugală cât 
şi în viaţa religioasă. | 

Babilon este acolo unde rugăciu- 
nea nu-şi are loc, unde Cuvântul 

lui Dumnezeu este nesocotit, unde 
vicața se desfăşoară după dorinţele 
firei pământeşti, care intotdeauna 
este impotriva Duhului Sfânt, unde 
se află o credință formalistă. 

Babilon este acolo unde sunt ne- 
înţelegeri familiare, uneori prove- 
nite din lucruri mărunte, dar care 
dau loc la expresii tari, cuvinte 
grele ce rănesc adânc. 

Dar neinţelegerea, aidoma ca şi 
la zidirea Turnului Babel, se pre- 
zintă şi in altă formă. 

Anume, atunci când cineva cere 
ceva şi i se aduce altceva, de care 
nu are trebuinţă. 

Copiii şi soția au nevoie de pâine, 
soţul le aduce ţuică. Ei aşteaptă 
un cuvânt de mângâere şi sunt in- 
tâmpinaţi de un potop de injură- 
turi. Ea vrea să vadă un zâmbet 
prietenos, el vine incruntat cu pri- 
virea rătăcită, de băutură. 

O, Babilon, urmele tale le văd 
pretutindeni... 

Cu totul altfel este la Betel. 








Betel inseamnă Casa lui Dumne- 
zeu. In vremurile străvechi, la Betel 
strămoşii poporului Israelit, au ri- 
dicat primul altar Domnului, altar 
de mulţumire, de jertfă şi mărtu- 
risire. 

In căminul fiecărei familii cre- 
dincioase trebue să fie un astiel de 
altar unde să se preamărească zilnic 
numele Domnului. 

Ce bine te simți în familia unde 
domneşte atmosfera Betelului. A- 
colo, unde tatăl citeşte Sfânta Scrip- 
tură, iar copiii urmăresc atenți cele 
citite, unde, cu toții în cor, câniă 
imnuri de laudă lui Dumnezeu, unde 
soţul şi soţia sunt un singur cuget, 
şi se intrec in atenţii unul faţă do 
altul, unde domneşte o deplină âr- 
monie, netulburată de influenţa dis- 
trugătoare a Babilonului. O, Betel, 
eşti o binecuvântare pentru noi. 

Spune-mi sora mea şi prietena 
mea: Casa ta este un Babilon sau 
un Betel? | 
ELENA MUNTEANU 


MERSUL IN GOL 


Ce înseamnă aceasta? Priveşte la 
roata ce se invârteşte vâjâind, cu a- 
jutorul curelei de transmisiune şi a 
energiei ce pune în mişcare o ma- 
şină. 

Atenţiunea privitorului este atrasă 
de sgomotul asurzitor, de mişcările 
fără odihnă a roţilor din atelier. 

Ştiţi însă că roata singură nu 
are nici o putere productivă? Ast- 
fel 'că produce mult sgomot, dar 
fără efect. 

Se găseşte oare aşa ceva şi în 
viaţa individuală cât şi în adunările 
de credincioşi? E trist, dar ade- 
vărat. Cât timp rămâne mersul în 
gol în viaţa duhovnicească, bucuria 
satanei nu are sfârşit. 


Poate să funcţioneze aparatul re- 
ligios cât de bine, când însă este un 
mers în gol, Domnul Isus poate să 
spună: „Am ceva împotriva ta”. Nu 
este altceva decât un mers in gol în 
viața duhovnicească dacă auzi Cu- 
vântul Domnului, fără a creşte cât 
de puţin, fără să ajungi la fapie 
plăcute lui Dumnezeu. 

Este un mers în gol, când socie- 
tatea tineretului, cu tot comitetul, 
cu toate serbările şi programele 
frumos întocmite şi aztistic execu- 
tate nu au alt rezultat decât acela 
de a produce o plăcută distracţie, 
pentru tineret. 

Pe scurt: Intr'o adunare, într'o 
societate a tineretului cât şi în viața 


individuală avem un mers in gol 
când viața duhovnicească este lip- 
sită de sfinţenie şi fără putere. 

Peniru a găsi cauzele nu este 
nevoie de nici o comisie de învăţaţi. 

Este necesar însă ca o mână pu- 
ternică să tragă de un mâner şi să 
oprească mersul în gol. 

Mâna care poate face aceasta 
este mâna celui A-Tot-Puternic. 
Când Domnul intervine, ochii ni se 
deschid. 

Omul însă inlătură Duhul Sfânt 
din conducorea vieiei sale duhovni- 
ceşti, întocmindu-şi felul de viaţă, 
pârăsind calza crucii, mergând pe 
calea cea largă. Viața unui astfel 
de credincios este un mers în gol. 

Când nu mai umblă în ascuns cu 
Dumnezeu, când lipseşte rugăciu- 
nea, urmează un mers în gol fără 
viaţă. 

Acolo unde avem deaface cu ui 
mers în gol,. este necesară înştiin- 
țarea: Prudenţă, via:a este in pri- 
mejdie. 

Impotriva mersului în gol, avem 
trei mijloace care pot să ne ajute: 

1. Inlătură vorbele evlavioase şi 
caută a face în schimb fapte. Sgomo- 
tul ucide gândurile iar vorbele ucid 
faptele. Nu vorbi multe despre cre- 
dinţa ta, ci intrebuinţeaz-o mai mult 
in viaţă. 

Adevărul, credincioşia, simplita- 
tea, nu sunt numai nişte subiecte 


pentru referate la întrunirile tine-_ 





Un fermier trecând în vecinicie, 
vestea a fost comunicată de un ser- 
vitor unui tovarăș de slujbă: „Stă- 
pânul nostru s'a dus în cer”. 

Celălalt servitor, un credincios, a 
răspuns: „Nu cred”. „De ce nu 
crezi?” „Pentrucă de câte ori stă- 
pânul pleca într'o călătorie, ne spu- 
nea şi nouă şi se pregătea de drum”. 


Eşti pregătit 


VESTITORUL CREŞTIN _____ 7 
retului, ci virtuţi pe care copiii Dom- 
nului trebue să le aplice în viaţă, 
fără multă vorbărie. Caută faptele 
plăcute lui Dumnezeu: Mersul în 
Gol este atunci înlăturat. 

2. Czrcetează-ţi faptele tale şi 
nu judeca pe alţii. Tot ce este al 
tău este mai frumos decât al veci- 
nului. Să fie adevărat? Aceasta este 
numai în închipuirea ta, dirijată de 
o inimă egoistă şi mândră. 

Fiecare să-şi cerceteze faptele 
sal2, sub privirea lui Dumnezeu. 
Atunci devii umilit — un vas ales 
al lui Dumnezeu. Atunci iţi va piere 
dorinţa lipsită de iubire de a cleveti 
pe alţii. 

3. Lipseşte-te de puterea ta pro- 
price şi înarmează-te cu putere de 
sus. Aceasta o spun mai întâi pen- 
tru mine. Yără puterea Duhului sfânt 
suntem ca o moară fără apă, ca un tren 
fără locomotivă, suntem. la fel ca 
roata care se invârteşte întruna fă- 
când numai sgomoi. Un mers în 
gol. 

Avem nevoie de mai multă pu- 
tere în viaţa duhovnicească. 

Alexandru cel Mare a spus unui 
ofiţer care avea acelaş nume, dar 
care îl făcea de ruşine: „Sau schim- 
bă-ți numele, sau schimbă-ţi viaţa”. 

Când intre noi este în mare mă- 
sură un mers în gol în viaţa duhov- 
nicească, oare Domnul Isus, nu ne 
poate spune tot aşa? 

__ Trad. de MARIA M. ARSENE 





pentru cer? 


„Stăpânul nostru nu ne-a spus ni- 
mic despre cer, nici nu s'a pregătit 
pentru o asemenea călătorie. Stă-.- 
pânul nu poate fi in cer”. 

lubiţi cititori, sunteţi voi pregă- 
tiți pentru cer, spune-ţi oare şi 
altora despre ţinta călătoriei voas- 
tre? | 

PIONERIIL EVANGHELIEI 


In toamua anului trecut, Italia a 
început .războiul pentru cucerirea 
Abisinici. 

Nu-i locul a cerceta cauzele po- 
litice sau a ne da părerea dacă a 
fost îndreptăţită sau nu, ci a scoate 
la iveală munca încurdată depusă 
de pionerii italieni. 

Câteva zeci de mii de muncitori, 
au lucrat luni de zile, neintrerupt 
construind şosele largi şi temeinic 
lucrate 

Lucrul lor nu a fost aşa de uşor 
devarece au trebuit să deschidă 
drum prin munți, şi să croiască o 
cale prin ţinuturi nelocuite, să con- 
struiască poduri, luptând cu arşiţa 
dogoritoare a soarelui african. 

Când pionerii işi vor termina lu- 
crarea şi armata va face ordine în 
țară, pot să vină coloniştii, care să 
lucreze pământul. 

Ce pot să facă pionerii, s'a mai 
dovedit acum vre'o sută şi ceva de 
ani, când mii de familii au pornit 
spre continentul nou, America, spre 
aşi căuta acolo condiţii de viaţă 
mai bune. 

Convoiurile de emigranţi străbă- 
teau ţinuturile aşezându-se pe alo- 
curi întemeind sate şi orăşele. 
Obiectele cele mai de preţ erau 
pentru ei o armă şi un topor. 

Desfundau pământul fertil, culti-— 
vându.l cu tot felul de plante răs- 
coleau terenurile, scoțând din adân- 
cime metale şi petrol. 

Datorită muncii acestor pioneri, 
Statele-Unite au devenit ţara cea 
bogată de pe globul pământesc. 

Pe teren duhovnicesc, pionerii 
au apărut în toate timpurile. 

Printre cei dintâi pioneri ai Evan- 
gheliei amintim pe Filip Evanghe- 
Jistul şi fraţii din Biserica din le- 
rusalim, care s'au imprăştiat din 


pricina prigonirii lui Saul şi au 
ajuns până în Fenicia, Cipru şi 
Antiohia (Faptele Ap. 1!. :9). 

Apostolii Pavel şi Barnaba, au 
fost alţi pioneri de seamă ai Evan- 
gheiiei. 

Au semănat cuvântul vieţei pre- 
tutindeni pe unde au trecut, au în- 
temeiat biserici creştine. 

Inimile erau ințrlenite de către 
păgânismul imoral. Lucrui lor a fost 
greu, nespus de greu. Totuşi opera 
Jor era o lucrare sfântă, de aceea 
s'a desvoltat. 

Câmpul de lucru al pionerilor 
din zilele noastre este mai întins 
ca oricând. 

Au de lucru printre păgânii în- 
chinători la idoli, au de lucru prin- 
tre creştini şi ceea ce este mai sur- 
prinzător este că au de lucru şi 
printre acei credincioşi care au cre- 
dinţa adevărată, dar care prezintă 
unele lipsuri datorită curentelor tim- 
pului nostru. 

Pe orice teren s'ar afla pionerul 
Evangheliei, are de puitat învăţa- 
tura fundamentală a Bibliei, atât în 
familie cât şi în adunare, în 0opo- 
ziţie cu învăţătura nouă a celor ce 
caută să adapteze Biblia felului de 
viaţă al lumei. 

Fraţi şi surori în Domnul, voi 
aveţi de îndeplinit slujba de pioneri 
ai Evangheliei. 

Lucraţi neobosiţi pentru 'împără- 
ţia lui Dumnezeu, fiţi păstrători ai 
învățăturilor curate „ale înaintaşilor 
noştri, ducând o viaţa în sfinţenie, 
căci nu vorbele ci „vaza este /u- 
mina oamenilor". 


Liviu Munteanu 

CETIŢI 


Apostolul Petru zice: (1. Petru 2. 
2) „şi ca nişte prunci născuţi de 
curând, să doriţi laptele duhovni- 
cesc şi curat, pentruca prin el să 
creşteţi spre mântuire”. Dacă un 
copilaş nu este hrănit zilnic, trebue 
să moară. Isus zice: „Omul nu tră- 
eşte numai cu pâine, ci cu orice 
cuvânt, care iese din gura lui Dum- 
nezeu''. O! ce hrană bună şi deli- 
cioasă este pentru sufletul nostru, 
Cuvântul lui Dumnezeu. Psalmistul 
David vorbeşte: (Ps. 119. 103) „Ce 
(lulci sunt cuvintele Tale pentru ce- 
rul gurii meie! Mai dulci decât 
mierea în gura mea!” Ce scumpe 
cuvinte! Ce grădină mare şi fru- 
moasă este Biblia, prin care poţi 
să te plimbi în lung şi latul ei şi 
să culegi din toţi pomii orice fruct 
care iţi place! Fă-ţi timp, ca să-ţi 
studiezi Biblia ta. Dimineaţa când 
te scoli, Biblia să-ţi fie prima lec- 
tură, prima carte pe care o ei în 
mână. Nu ta despărţi de ea nici 
ziua nici noaptea. Alexandru Cel 
Mare, era aşa de mult îndrăgostit 
de operile lui Homer, încât şi noap- 
tea se sciila de le citea, iar pentruca 
să le aibe mai repede la indemână, 
le punea în coif şi aşa dormea. 
Biblia este opera unuia cu mult mai 
mare decât Homer. Un  credin- 
cios serv al Domnului, a numit 
Biblia „mireasa lui”. Ea este ceva 
şi mai mult. Biblia este fotografia 
exactă a Mirelui (Domnul Isus). 

BIBLIA 


In Biblie auzim şi vedem vocea 
iubitului nostru Domn şi Rege, în 
ea auzim aşa de clar şi exact vocea 
Cerescului nostru Tată, citind in 
Biblic, sufletul nostru se simte fe- 
ricit şi adesea pe obrazul nostru 
lăsăm să alunece lacrimi de bucurie. 

Pentruce vedem adesea pe câte 
un copil al Domnului in mizerie du- 
hovnicească, şi trupească, trist, bol- 
nav şi sufleteşte? Suferă pentrucă 
nu este hrănit. Mănâncă prea puţin 
pâinea cea bună, Cuvântul lui Dum- 
nezeu. Dar este dureros văzând că 
oamenii mor de foame duhovni- 
cească, având pâine pentru suflet 
din belşug şi eftină, ba chiar in 
dar. 

După cum un soldat nu se duce 
fără armă pe câmpul de luptă, tot 
aşa şi tu nu lăsa din mână arma 
Duhului Sfânt, pavăză care te va 
feri de gloanţele ucigătoare ale Sa- 
tanei. 

Sapă-ţi în inimă aceste cuvinte 
întocmai cum pietrarul sapă cu dalta 
în piatră. 

Citeşte rugându-te Biblia ta. A- 
tunci vei intâlni scânteia Cuvântului 
lui Dumnezeu, care se va aprinde 
în Duh, şi tu vei cunoaşte în veci 
frumuseţea, puterea şi adevărul a- 
cestor cuvinte. Citeşte zilnic. Citeşte 
continuu. Incepe dela Matei. Biblia 
se explică singură. Consultă tri- 
miterile. 





Duminică 25 Octomvrie a. c. a avut loc un botez în localul 
adunării din str. Apele Minerale 42 Bucureşti. 
Actul botezului a fost indeplinit de fr. Gh. Popp, 
ajutat de fr. Victor. 

EXPLICAŢIUNI BIBLICE 


APOSTOLUL PETRU ȘI BISEEICA 


Și Eu îţi spun: Tu ești Potru, şi 
pe aceastii p:alră voiu zidi Biserica 
Mea şi porțile Locuinfei morților 
nu o vor birui. Îţi voiu da cheile 
Împărăției cerurilor şi orice vei lega 
pe pământ, va fi legat în ceruri, şi 
orice vei deslega pe pământ va fi 
deslegiit în ceruri”. (Matei 16. 18- 
19). 

Explicaţia textului de mai sus 
este următoarea: Este bine cunos- 
cut celor ce au cercetat Sfânta 
Scriptură că Domnul Isus este pia- 
tra din Capul unghiului. 

Biserica lui Isus Cristos, are la 
temelie această piatră unghiulară, 
pe care apoi, au fost zidi!i Apostolii 
şi toti cei ce cred cu adevărat în 
Domnul Isus. 

Evanghelia după Matei cap. 16 
dela v. 15 ne arată cum Petru a 
mărturisit, zicând: 7u ești H-risto- 
sul, Fiul Dumnezeului celui viu. 

Lui Petru i sa făcut cunoscui 
piatra din capul unghiului, în per- 
soana Domnului Isus. 





Deacaea Domnul Isus i-a zis: 

Tu eşti Petru (adică piatră care 
serveşte la construcţie) şi pe a- 
coastă piară (Cristos, Fiul Dum- 
nezeului celui viu=piatra din capul 
unghiului) voiu zidi Biserica Mea. 

Iţi voi da cheile Impărăţiei ceru- 
rilor şi orice vei lega pe pământ 
(Biserica, având temelie 7p/4/ra din 
capul unghiului) va fi jegat în ce- 
ruri. 
De altfel Apostolul Petru n'a în- 
țeles că el singur avea toată pute- 
rea, altfel nu ar fi scris că po9- 


porul lui Dumnezeu, sunt ca nişte 


pietre vii (I. Petru 2, 4-7), ci sar 
fi socotit numai pe el singur piatra 
cu puteri depline de a lega şi a 
deslega. 

Incă o dovadă in sprijinul celor 
de mai sus este că la intrumirea 
Bisericei din Ierusalim, Petru n'a 
legat sau deslegat nimic singur ci 


“toată lucrarea a făcut-o Biserica, 


sub conducerea Duhului Sfânt. 


(Fapt. Ap. 15. 7-29). 











EXEMPLE DIN VIAȚĂ 


Pe străzile mai principale din 
Bucureşti, pavajele cu piatră nu se 
mai lucrează ca până acum. numai 
cu nisip ci şi cu smoală. 

Intr'o zi pe când treceam pe una 
din aceste străzi, privirea mi-a fost 
atrasă de următorul iucru: 

Nişte muncitori se osteneau de 
zor la scoaterea pavajului unei străzi. 
Trebuiau mutate şinele de tramvai. 

Pietrele odată scoase, trebuiau 
puse la loc. 

Dar cum să le pună. căci erau 
pline de smoală? O muncă obosi- 


toare, migăloasă, trebuia depusă 
pentruca aceste pietre să fie curăţite. 

Smoala scoasă de pe pietre a 
fost depozitată pentru moment la 
marginea trotuarului, ca apoi din 
nou să fie topită şi pusă printre 
pietre. 

Intruna din zile, pe o astfel de 
grămadă de smoală a staționat un 
automobil. 

Până când să se înapoieze şofe- 
rul, ce se depărtase pentru un timp 
maşina s'a înpotmolit până la ju- 
mătatea roţilor. 


A trebuit. şă muncească din greu 
până a scos maşina. 

Ce putem însă învăţa din această 
întâmplare 2 

Pietrele se -pot; foarte bine _ase- 
măna. cu :oamenii: nefritorşi la Dom- 
nul, smoala ca păcatul iar lucră- 
torul cu Domnul Isus. 

După cum pietrele erau mânjite 
de smoală, tot aşa şi oamenii neîn- 
torşi la Domnul sunt mânjiţi de 
păcate, şi vor rămâne în această 
stare dacă nu-şi vor preda viaţa în 
mâinele Domnului Isus, al cărui 
Sânge ne curăţeşte de păcat. 

Smoala de lângă trotuar se poate 
asemâna cu lumea şi pottele ei, ce 
murdăresc ca şi smoala, 

Oamenii adeseori nu iau seama 
că. se află pe.:muşuroi de smoală, 
pe care cu cât stau mai. mult cu 
atât se scufundă în: păcat. 

Cuvântul lui Dumnezeu ne atrage 
atenţia, nouă, care suntem în Do- 
mnul Isus, să ne ferim de smoala 
păcatului care distruge atât trupul 
cât şi sufletul, iar pentru aceia cari 
încă nu S'au întors şi nu cunosc 
pe Domnul Isus, este o serioasă 
înştiinţare. 








PE CINE ALEGI? 


In lerusalim a fost odată mare 
fierbere. Era o zi de alegere. Intre- 
gul oraş era agitat, având de ales 
dintre doi oameni, pe cel preferat. 

Cărturarii, preoţii şi intregul no- 
tod erau întărâtaţi, încât Pilat se 
temea să nu se producă desordini, 

La fiecare praznic al Paştelor, 
Pilat le slobozea un întemnițat pe 
care-l cereau ei. 

In temniţă erâ unul, numit Baraba, 
închis împreună cu tovarăşii lui, 
din pricina unui omor, pe care-l 
săvârşise într'o răscoală. 

Acesta era unul, pe care-l puteau 
alege, unul din categoria celor răi, 


Celălalt, avea un caracter deo-: 


sebit: curăţie, fără răutate, un bine- 
făcător, primul născut al unui mare 
Impărat. 
__ Desigur toţi puteau să-l aleagă. 
Dar, vai, duşmanii porniră împo- 
triva Sa, votând împotriva Lui, dela 
cel mai mare, până la cel mai mic, 
silind pe Pilat să libereze pe Baraba. 
Pilat a întrebat poporul: „Ce 
voiţi să fac cu Acela pe care-l nu- 
miţi Impăratul ludeilor? “ 
Ei au strigat din nou: 


„Răstig- 
neşteL. | “ 


„Dar ce rău a făcut?“ le-a zis 
Pilat. Insă ei au inceput să strige 
mai tare : „Răstigneşte-L ? | 

Pilat a vrut să facă: pe placul 
norodului şi la slobozit pe Baraba, 
iar pe Isus, dupăce a pus să-l. bată 
cu nuiele, L-a dat să fie răstignit. 

Deasemeni şi'astăzi în faţa fie- 
cărui om stau doi candidaţi la ale- 
gere. Unul este asemenea lui Ba- 
raba, un tâlhar, însă se numeşte: 
Fărădelege, plăcere, lăcomie după 
avuţii, însă adevăratul nume este 
Păcatul, Slujitorul Satanei, şi cine 
îl alege are parte numai de sufe- 
rinţe şi este o povara pentru suflet 
ca şi pentru trup. 

Celălalt candidat, este acelaşi din 
Jerusalir-ajmaa Mn mnul Isus Christos 
care şi u eţuit şi pă- 
răsit de oameni. isa... 53, 3). 

Este reprezentântul Cerului şi cine 
îl alege are parte de Atu, pace 
şi viaţă vecinică, 

Astăzi este ziua în care urmează 
să votezi unul din ei. 

Odată acest prilej. va fi pierdut, 
nu va mai reveni. 

Dumnezeu porunceşte acum tu- 
turor oamenilor de pretutindeni să 

se .pocăiască pentrucă a rânduit 
O zi în care va judeca lumea după 
dreptate prin Omul, pe care L-a 
rânduit pentru aceasta şi despre 
care a dat tuturor oamenilor o do- 
vadă netăgăduită prin faptul că L-a 
înviat din morţi. 

Viitorul depinde 
făcută. 


de alegerea 

cuiva, ca să-L ascultați, sunteţi 
robii aceluia de care ascultați, fie 
că este vorba de ascultare care 
duce la neprihănire ?*(Romani 6. 16) 

Care este deci, alegerea cea bun: ? 
Desigur, a vota pentru Domnul Isus. 

Intoarce-vă la Mine şi veti fi 
mântuiți tot cei ce sunteti la mar 
inile pământului : ? Căci eu sunt 


„Nu ştiţi că, dacă vă daţi robi Dumnezeu şi nu altul !(Isaia 45, 22), 








Către cititori 

După o întrerupere de doi ani Domnul ne-a înlesnit re- 
apariția revistei VESTITORUL CREȘTIN. 

Revista noastră va fi ca și în trecut, purtătoare de lu- 
mind și adevăr, fără a face polemică, adică ceartă de cuvinle. 

Primul număr din revista „Vestitorul Creştin“ l-am trimes 
de probă și se va trimete mai departe numai acelor ce trimei 
înainte costul abonamentului. de 50 lei anual. 

Tot odată rugăm pe toți fraţii și prietenii noştri să ne 
trimită liste cu adresele cunoștințelor și membrilor din familie, 
ori unde S'ar afla. 

Noi le vom trimite câte un' număr de probă. 

In felul acesta se va face. o bună lucrare misionară, 
contribuind la răspândirea. literaturei creștine. 

În fiecare număr vom face .loc, pe cât ne va ji cu pu- 
tință, la câte o explicațiune Biblică. 

Deasemeni la rubrica „EXEMPLE DIN VIAȚĂ“ vom. 
publica numai fapte adevărate, fie comunicate. de alte per- 
soane, fie cunoscute personal. 

